Ankerske
Store norske leksikon,Økonomi og næringsliv,Næringsliv,Bedrifter og personer,Norske bedrifter og varemerker
Ankerske er et steinindustriforetak grunnlagt i 1885 som Den Ankerske Marmorforretning av Christian August Anker. Anker kjøpte marmorforekomster i blant annet i Fauske i Nordland og etablerte sliperi på Isebakke ved Iddefjorden ved Halden (nedlagt og flyttet til Fauske i 1910) med stor eksport.
Ankerske ble en ledende norsk natursteinprodusent med brudd også andre steder og videreforedling i Fauske, Oslo og København. Bedriften leverte marmor til blant annet til FN-bygningen i New York.I 1965 kom nye eiere inn, og fra 2000 er marmorbruddet i Fauske eid av Norwegian Rose AS (oppkalt etter den mest berømte marmortypen), igjen eid av Lundhs Labrador AS, etablert 1962 med flere granittbrudd i Larvik-området. I 2013 ble Norwegian Rose solgt til Norblock AS. Videreforedlingsanlegget i Fauske (Ankerske Naturstein AS) ble i 1999 overtatt av de ansatte. Les mer i Store norske leksikon marmor Eksterne lenker Ankerske natursteins hjemmeside